́мже вся̂ сія̂ и́стиною и судо́мъ свои́мъ наведѐ гдс̑ь на грѣ̂шныя рабы̂ своя̂, ѝже въ печа́лехъ свои́хъ къ заступле́нію твоему̀, пречтс̑ая, притеко́ша, и во умиле́ніи серде́цъ къ тебѣ̀ взыва́ютъ си́це:грѣхѡ́въ и беззако́ній на́шихъ, бл҃га́я, не помянѝ, но па́че всечтс̑ны̂я ру́цѣ твоя̂ воздви́гши, къ сн҃у твоему̀ и бг҃у предста́ни, да лю́тѣ содѣ̂янная на́ми ѿпу́ститъ на́мъ, да, за премнѡ́гая неиспо́лнєнная ѡбѣща̂нія на̂ша, лица̀ своегѡ̀ ѿ рабѡ́въ свои́хъ не ѿврати́тъ, да бл҃года́ти своея̀, сп҃се́нію на́шему посо́бствующія, ѿ ду́шъ на́шихъ не ѿи́метъ